CELEX: 32020Q1223(01)
Language: hu
Date: 2020-12-14 00:00:00
Title: A Számvevőszék 19-2020 határozata (2020. december 14.) az eljárási szabályzata 19. cikkének módosításáról

2020.12.23.   
               
               
                  HU
               
               
                  Az Európai Unió Hivatalos Lapja
               
               
                  L 434/66
               
            
         A SZÁMVEVŐSZÉK 19-2020 HATÁROZATA
         (2020. december 14.)
         az eljárási szabályzata 19. cikkének módosításáról
         A SZÁMVEVŐSZÉK,
         tekintettel az Európai Unió működéséről szóló szerződésre és különösen annak 287. cikke (4) bekezdésének ötödik albekezdésére,
         tekintettel a Tanács 2020. november 23-i jóváhagyására,
         mivel:
         
                     (1)
                  
                  
                     a Számvevőszék eljárási szabályzata nem rendelkezik arról a lehetőségről, hogy a Számvevőszék kivételes, vis maior-nak minősülő körülmények között a döntéseit távolról, video- vagy telefonkonferencia útján fogadja el;
                  
               
                     (2)
                  
                  
                     annak érdekében, hogy a Számvevőszék kivételes, vis maior-nak minősülő körülmények között távolról is elfogadhassa döntéseit, és ilyen körülmények között is biztosítható legyen a Számvevőszék döntéshozatalának folyamatossága, szükséges módosítani az eljárási szabályzatát,
                  
               ELFOGADTA EZT A HATÁROZATOT:
         
            1. cikk
            A Számvevőszék eljárási szabályzata 19. cikkének helyébe a következő szöveg lép:
            
               
                  „19. cikk
                  Döntéshozatal
                  
                     (1)   A Számvevőszék döntéseit formális ülésen fogadja el, kivéve amikor a 25. cikk (5) bekezdésében megállapított írásbeli eljárást alkalmazza.
                  
                  
                     (2)   Kellően indokolt és kivételes, az elnök által vis maior-nak minősített körülmények között, különösen súlyos közegészségügyi válságok, természeti katasztrófák vagy terrorcselekmények esetén, a Számvevőszék döntéseit elfogadhatja formális ülésen, távülés – nevezetesen video- vagy telefonkonferencia – útján is, amelyen a tagok a Számvevőszéken vagy egy másik helyszínről vesznek részt. Az ilyen üléseket az elnök hívja össze, és elnököl azokon, valamint gondoskodik azok megfelelő lefolyásáról. A 25. cikk (5) bekezdésében megállapított írásbeli eljárást értelemszerűen kell alkalmazni.
                  
                  
                     (3)   A (2) bekezdést kell alkalmazni a kamarák és a bizottságok üléseire is. Az ilyen üléseket az érintett kamara vagy bizottság elnöke hívja össze, és elnököl azokon, valamint gondoskodik azok megfelelő lefolyásáról.
                  
                  
                     (4)   A 4. cikk (4) bekezdésében, a 7. cikk (2) bekezdésében és a 13. cikk (1) bekezdésében előírt, titkos szavazással hozott döntéseket a Számvevőszék az e cikk (2) bekezdése szerinti távülésen is elfogadhatja, feltéve, hogy a szavazás titkossága biztosított.”
                  
               
            
         
         
            2. cikk
            Ez a határozat az elfogadásának napján lép hatályba.
         
         
            Kelt Luxembourgban, 2020. december 14-én.
            
               
                  a Számvevőszék nevében
               
               Klaus-Heiner LEHNE
               
                  elnök